Budapest elvárja Kijevtõl a kárpátaljai magyarok biztonságának garantálását
Kérjük és elvárjuk Ukrajnától a kárpátaljai magyarok biztonságának garantálását, jogaik biztosítását, az anyanyelven való oktatás garantálását a bölcsõdétõl a felsõoktatásig, s a magyar nyelv használatának lehetõségét a mindennapi életben - jelentette ki Maruzsa Zoltán, az Emberi Erõforrások Minisztériumának (Emmi) köznevelésért felelõs helyettes államtitkára Beregszászon, a II. Rákóczi Ferenc Kárpátaljai Magyar Fõiskola tanévzáró és diplomaátadó ünnepségén.
A hagyományoknak megfelelõen a református templomban megtartott tanévzáró rendezvényen mondott köszöntõjében Maruzsa Zoltán hangsúlyozta, a kárpátaljai magyarságot és intézményeit az elmúlt években ért kihívások ellenére a fõiskola jelentõs eredményeket ért el.

Hozzátette, bízunk abban, hogy elválaszthatjuk majd egymástól a Petro Porosenko-éra intézkedéseit Volodimir Zelenszkij, új ukrán elnök és vezetés politikájától, és reménykedve tekinthetünk a magyar-ukrán kapcsolatok normalizálódása elé - tette hozzá.Kiemelte, a magyar kormány a továbbiakban is a magyar-ukrán kapcsolatok javításán fog munkálkodni, számít az újonnan megválasztott elnök pozitív szerepvállalására, hiszen Magyarországnak szomszédos országként érdeke egy stabil, fejlõdõ Ukrajna.

Mindazonáltal "az együttmûködés közben is kérjük és elvárjuk Ukrajnától a kárpátaljai magyarok biztonságának garantálását, jogaik biztosítását, az anyanyelven való oktatás garantálását a bölcsõdétõl a felsõoktatásig, s a magyar nyelv használatának lehetõségét a mindennapi életben." Fontosnak tartjuk a magyar érdekképviselet megmaradását az ukrán Legfelsõbb Tanácsban, ezzel is megõrizve a kárpátaljai magyarság lehetõségét érdekeinek képviseletére - mondta.

Kifejtette, bízunk abban, hogy az élet a nehézségek ellenére visszatérhet a megszokott kerékvágásba, s az együttmûködésünket új alapokra helyezhetjük Ukrajnával, ami mindenki érdeke.

A helyettes államtitkár elmondta, a Rákóczi-fõiskola a legszebb példája annak, mit érhetünk el a közös munka, a békés együttmûködés során. Aki felkeresi a fõiskolát, láthatja, hogy az egy európai színvonalú intézmény, amely a kontinens bármely pontján megállná a helyét - hangsúlyozta.

Maruzsa Zoltán elismerését fejezte ki a fõiskola tanárainak, vezetésének és különösen Orosz Ildikó rektornak azért is, hogy "Beregszászt felhelyezték a Kárpát-medencei magyar felsõoktatás térképére és a régióban jegyzett intézményt hoztak létre."

Tanévértékelõ beszámolójában Orosz Ildikó közölte, hogy az 2018-2019-es tanévben 1210 diák tanult a fõiskolán, akik közül 228 végzõs veheti át diplomáját. Emlékeztetett arra, hogy a kárpátaljai magyarságra és intézményeire 2016 óta egyre fokozódó nyomás ellenére az elmúlt tanévben jelentõs mértékben bõvült a fõiskola anyagi-mûszaki bázisa, és az intézmény új létesítményekkel, szakokkal gazdagodott, diákjai és tanárai számos sikert értek el az ukrajnai, anyaországi és nemzetközi tudományos életben, a felsõoktatási együttmûködés terén.

Orosz Ildikó elítélte, hogy az utóbbi években az Ukrán Biztonsági Szolgálat (SZBU) munkatársai sorozatosan zaklatták mondvacsinált indokokkal a fõiskola tanárait és diákjait, kihallgatásokra idézve be õket tudományos konferenciákon tartott elõadásaik és publikációik miatt.

Jelezte, a kárpátaljai magyarság ellen Ukrajnában indult támadások és médiakampány következtében a fõiskola kénytelen volt õrzõ-védõ szolgálathoz fordulni, hogy megvédjék az intézmény diákjait és tanárait az ukrán "aktivisták" rendszeressé vált provokációitól.
Maruzsa Zoltán Kárpátalja Ukrajna II. Rákóczi Ferenc Kárpátaljai Magyar Fõiskola